KATMATA PALGEGA
Tere tulemast saatesse! Järmise pooletunnise aja me palvetame,
et Isa, Jeesuse nimel ja Pühas Vaimus, avaks meie mõistuseid
aina rohkem Jumala tundmises. Me täname palves, et me saame
koos Idaga anda ennast Jumala kasutusele selles hetkes. Palvetame,
et Jumal avaks meie kõrvad kuulma, silmad nägema ja südamed tundma,
mida Vaim annab. Palvetame, et Püha Vaim tuleks kodudesse
ja viiks meid Isa lähedusse. Isa, me kuulutame, et igaüks, kes on
Jeesuse oma, võiks kuulda Jumala häält. Igaüks, kes tahab elada
tões, nagu Sõna ütleb, tunneb ja teab, et Jumal räägib. Me täname
selle hetke eest. Ida, juhi meid ülistusse, kõigeväelise ligiolusse.
Tahan kuulda Su häält nii imelist Tahan näha Su palet nii turvalist
Tahan tunda Su ligiolu nii armastavat Tahan kogeda Su kirkust nii väelist
Tahan kuulda Su häält nii imelist Tahan näha Su palet nii turvalist
Tahan tunda Su ligiolu nii armastavat Tahan kogeda Su kirkust nii väelist
Jeesus, Jeesus, Jeesus, Jeesus
Tahan kuulda Su häält nii imelist Tahan näha Su palet nii turvalist
Tahan tunda Su ligiolu nii armastavat Tahan kogeda Su kirkust nii väelist
Jeesus, Jeesus, Jeesus, Jeesus
Aitäh, Isa, Su ligiolu eest. Aitäh, Püha Vaim, et oled siin
kirgastamas Isa ja Jeesust. Tule ja kohta meid kõiki oma suure
armastusega, Sinu ligioluga. Isa, ma soovin, et sa võiksid koorida
meid, nagu banaane. Koori ära need meie enda poolt asetatud
kaitsemüürid. Lase meil tulla Sinu ette avatud südametega,
ilma kateteta, ilma banaanikoorteta. Vahel Jumal tahab võtta ära selle,
mille me oleme ise katteks asetanud ja banaan oli hea näide
sellest. Alguses puhusin sofarisse. Piiblis öeldakse: puhusin pasunasse.
Või kui loed inglisekeelset Piiblit, seal räägitakse trompetist.
Aga need kõik tähendavad sedasama hoiatussarve.
Tahan mõned asjad tuua välja, mida Piibel ütleb, kõigepealt
Vanas ja siis Uues testamendis, ilmutuse raamatus, sarve kohta.
2. Moosese 19:19 "Ja sarvehääl läks üha valjemaks; Mooses rääkis
ja Jumal vastas temale valjusti." 2Ms 20:18 ütleb veel:
"Ja kogu rahvas kuulis ja nägi müristamist, tuleleeke, sarvehäält
ja mäe suitsemist. Kui rahvas seda nägi, siis ta vabises ja
jäi eemale seisma." Lähme Moosese juurest Joosua juurde, tõotatud
maale, ületame Jordani ja lähme Jeeriko vallutamisele. Jumal andis
seal Joosuale palju nõuandeid, käia ümber Jeeriko müüri kord
päevas seitse päeva järjest ja viimasel päeval seitse korda
ning siis hakata hüüdma, et Jumala imed saaksid sündida. Jos 6:13:
"Ja need seitse preestrit, kes kandsid seitset jäärasarve
Issanda laeka ees, läksid aina ja puhusid sarvi, ja kes olid
relvastatud, käisid nende ees, ja Issanda laeka järel käis
järelvägi, ja sarvi puhuti lakkamatult." Jätkame salmist
20: "Siis rahvas hakkas karjuma ja puhuti sarvi. Ja sündis, kui
rahvas kuulis sarvehäält ja rahvas hakkas karjuma suure sõjakisaga,
et müür varises oma jala pealt ja rahvas läks üles
linna, igaüks otse oma kohalt, ja nad vallutasid linna."
See on märguanne, selge hääl, ilmutus autoriteedist, kui puhutakse
sarve. Kohtumõistajate raamat 6:34 räägib sarvest:
"Aga Issanda Vaim täitis Gideoni: ta puhus sarve ja abieserlased
hüüti temale järgnema." Jumala Vaim täitis Gideoni, kes puhus
sarve märguandena. Samamoodi juhtus Taavetiga, kui ta oli
viimas seaduselaegast Siinai mäele. Rõõmustades, sarvehääle
saatel ja tantsides Taavet ülistas Jumalat. 1Kn 1:34: "Seal võidku
preester Saadok ja prohvet Naatan ta Iisraeli kuningaks! Ja puhuge
sarve ning ütelge: "Elagu kuningas Saalomon!" Laulude raamat
räägib meile ka sarve puhumisest. "Ülistage ja puhuge sarve uue
kuu ajal, pidustuste auks." "Tõstame Issandale rõõmuhõiske
sarvehäälte saatel." "Ülistage Teda sarve puhudes, harfide ja
kanneldega." Me ülistame ja kuulutame, kui suur Jumal on.
Loeme veel kaks kirjakohta Ilmutuse raamatust, kus
räägitakse sarvest. Ilm 1:10 "Ma olin vaimus Issanda päeval
ning kuulsin enese taga valju häält, otsekui pasunast."
Ilm 4:1, see on nii huvitav: "Pärast seda ma nägin, ja vaata: taevas
oli avatud uks, ning sama hääl, mida ma olin kuulnud enesega
rääkivat otsekui pasun, ütles: "Tule siia üles ja ma näitan sulle,
mis peab sündima pärast seda!"" Miks ma täna selle sarve kaasa
võtsin? Mulle isiklikult tähendab see, et Jumal annab meile julguse.
2Tm 1:7 ütleb: "Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Mõnedes tõlgetes öeldakse ka "julguse vaimu". Isa tahab täna
võtta arguse meie seest ära ja anda oma väe selle asemele.
Võtta ära selle banaanikoore, millega me oleme end ümbritsenud,
kuulutanud, et sellised me oleme. See pole tõsi. Ma ei tohi kunagi
öeda: "Ma olen lihtsalt selline." See kurvastab Isa. Sa pead
ütlema: "Ma olen selline, aga muuda mind!" Ma tahan võtta
vastu selle julguse, armastuse, armu, elada andestuses
naabrite ja iseenda vastu, Isa ees. Me võime muutuda. Isa tahab
oma armastuses anda meile Tema jõudu ja julgust. Mispärast sarv
ja julgus? Ma usun, et sarvehääl on Jumala jaoks selge märguanne.
Ma olen Jeesuse oma, Jumala omand, Tema püha preesterkonna
liige, et kuulutada Tema suuri tegusid. See on sümbol
vaimumaailmas. Kõik pimedus peab põgenema Jumala armastuse
eest, sest see, mis on meie sees on palju suurem, kui
see, mis on maailmas. Teine asi, mis mul tuleb sofarist
meelde, on, et meie sõnad võiksid olla "on" ja "ei". Mitte "võib-olla,
ehk, võimalikult, kunagi". Vaid lihtsalt "on" ja "ei". Jumala
Sõna tõde on alati "on" ja "ei", et me saaksime julguse rääkida
alati tõde. Mis on tõde? See, mis Piibel räägib Jumalast, meist,
inimestest ja olukordadest. See on tõde. Mitte see, millega me
ümbritseme oma banaane, vaid see sisu, see on tõde. Me saame
julguse Jeesuse nimel. Aitäh, Isa, et me kuuleme Su häält ja saame
võtta vastu Sinu armastuse. Jumal, Su armastus kinnitab meid,
tervendab meid sisemiselt, et me ei peaks kartma inimeste ees, vaid
võiksime võtta vastu Sinu väe. Mõni mõtleb, et Johannal on seal
hea rääkida, ta on nii julge. Aga ma ei ole alati olnud julge.
Mängisin väiksena viiulit, laulsin solisti vahepeal. Alati, kui ma
pidin inimestele midagi esitama, mu käed värisesid ja higistasid,
süda peksis rinnus. Ma kartsin nii väga, et ma olin haige füüsiliselt.
Ma püüdsin juua kuuma teed ja soojendada külmi, higiseid
käsi radiaatori peal. Aga kui Jeesus tuli mu ellu ja ma mõistsin,
et koos Temaga ma võin teha neid asju, kui Tema teeb mind
tugevaks. Jumal on võtnud mult ära hirmu inimeste ees. Seda ma
tahan kuulutada, et Isa armastab sind ja mina armastan sind. Me
mõlemad kuulutame su ellu praegu, võta vastu see armastus, mis
Isa su vastu tunneb, siis sa saad tugevaks. Sa ei pea enam
kartma, mida teised inimesed sinust mõtlevad. Sa võid mõelda, mida
Isa sinust mõtleb ja olla vaba. Ära arva, et see juhtub ühe hetkega.
Mul ka ei juhtunud. See tuleb samm-sammult.
Ühed julgustasid mind, teised palvetasid mu eest ja ühel
päeval ma märkasin, et ma enam ei karda ülistada Jumalat viiulil
inimeste ees. Kui see oli minu jaoks võimalik, siis on
see ka sinu jaoks võimalik. Jumal tahab rääkida, kes sa oled.
Sa oled Tema laps, loodud kuulutama Tema suuri tegusid.
Me võime piltlikult tõsta sarve julgusega ja anda selgeid
märguandeid "on" ja "ei", sest see, kes on meie sees, on palju tugevam,
kui see, kes püüab meid hirmutada. Aitäh, Isa, et Sa kinnitad meid,
vabastad meid hirmudest, teiste inimeste arvamuste pärast
muretsemisest ja räägid meile. Ülemlaul räägib nii ilusti:
"Tõuse, mu kullake, mu iludus, ja tule!" Mõtle, et need on
kirjutatud sulle, Kristuse pruudile. "Ära peida enam
kaljukoobastes, luba mul näha sind," öeldakse Ülemlaulus.
"Tõuse, mu kullake, mu iludus, ja tule!" Kui me tuleme, me võime
rääkida neid samu sõnu, mis on Ülemlaulu esimeses peatükis.
Tema suudlused, puudutused, Jeesuse ligiolu, on palju parem
kui ükski vein või ükski muu asi. Kui loeme seda peatükki edasi,
Ta viib meid oma kambritesse, oma koju, kus Tema elab ja
armastus on selle maja peal. Seal pole hirmu, alaväärsustunnet,
vaid seal tõde, kes me tegelikult oleme. "Tõuse, mu kullake, mu
iludus, ja tule!" Mõni vaataja mõtiskleb sõnade üle, mis sulle
on viimasel ajal räägitud. Asju, mis ei ole tõde. Sinu kohta on
räägitud halba. Aga Isa ütleb, andesta neile, nad võib-olla ei
saa aru, mida nad teevad. Sa võid avada oma südame ja võtta vastu
Jumala armastuse ja kinnituse oma ellu. Isa, me tahame murda
halbade sõnade mõju ja väe nende sõprade eludes, mille
üle on räägitud halbu asju. Purunegu nende vägi, tule
kallis Püha Vaim sellesse hetke ja räägi neid asju, mida taevane
Isa, meie Issand mõtleb sinust: "Mu kullake, mu iludus, tule."
Laseme neil asjadel puudutada meid veelgi sügavamini, kui
Ida juhib meid veel Jumala ette.
Tahan kuulda Su häält nii imelist Tahan näha Su palet nii turvalist
Tahan tunda Su ligiolu nii armastavat Tahan kogeda Su kirkust nii väelist
Jeesus, Jeesus, Jeesus, Jeesus
Püha Vaim tuletab mulle meelde Piibli inimesi. Vahel me mõtleme,
et nad on nii kõrgel tasandil, nad olid Piibli inimesed.
Aga Aabraham, ta mõtles, et ta on liiga vana. Aga Jumal nägi temas
rahvaste isa. Joosepit kasutati ära, tema üle kõnniti. Aga mida
Jumal tegi Joosepiga? Jeremija või Timoteos-liiga noored!
Aga mida Jumal tegi nende läbi? Inimene mõtleb, et liiga noor,
aga mida Jumal ütleb? Marta, ta muretses liiga palju.
Aga Jumal organiseeris asju Tema läbi, tegi palju huvitavaid asju.
Gideon, argpüks. Aga kuidas Jumal nägi teda? Ta ütles:
"Sa oled sõjakangelane!" Kõige keerulisem isik, Laatsarus,
ta oli surnud. Aga Jumal oma väes äratas ta üles. Sa võid
uurida veel Piibli tegelasi, mul tulid need praegu meelde.
Nad olid tavalised inimesed, kogesid samu asju, mis meie: hirmu,
ära kasutamist, liiga noor, liiga vana, liiga paks, liiga peenike.
Aga mida Jumal nägi? Potensiaali. Ta näeb sinus ka. Ära ütle, et
sa ei sobi. Jumal tahab, et sa märkad, kuidas Tema sind
vaatab, millised võimalused on sinu sees. Riietume Tema
armastusega ja ütleme: "Kõik ma suudan Jeesuses, kes teeb
mind tugevaks." Jeesus meie sees, auhiilguse lootus. Kogen, et paljude
südametes põlevad asjad. See oli mu kutse, sellega
ma tegelesin kunagi, ma nii väga tahaksin seda. Jumal ütleb, et
need on Tema unistused, mis Ta on sinu südamesse pannud.
Sel aastal pühitakse tolm nende pealt ära, lastakse neil jälle
esile tõusta. Jeesus meie sees, auhiilguse lootus. Sa suudad,
kui Tema teeb sind tugevaks. Isa armastab sind nii väga.
Kui sa koged, et oled külm ja kuskil kaugel, palvetame koos.
Aitäh, Isa, et ma võin jälle tulla Sinu juurde, Jeesuse vere
läbi, alustada algusest peale. Aitäh, Jeesus, et Su veri
peseb mind puhtaks. Ma tahan tulla tagasi ja lähemale. Ma
taha tunda sind sügavamini. Sa tead, et sa pole rahul
sellega, kui sa oled natuke jahe, ükskõikne. Ütle lihtsalt: "Isa,
ma tahan tulla lähedale, anda ennast sulle." Sellest hetkest
su elus hakkab uus periood. Puhas leht keeratakse, kus
pole veel midagi kirjas. Uus algus kõigele. See on võimalik, siin ja
praegu. Aitäh, Isa, Jeesuse vere eest, puhastava väe eest, uuendava
ligiolu eest, just nüüd meie kõigi eludes. Isa, me jääme
kõigeväelise varju alla, Sinu tiibade kaitse alla. Aitäh, Isa, et Sa
annad sellele, mis on täna alguse saanud, kaitse ja kiire kasvu.
Miski ei saa meid eraldada Sinu armastusest, Jeesus.
Õnnistatud nädalat, õnnistatud päevi. Oleme koos Jeesusega.
Tõlge: Sanna Pitko